Közben te is írtál, amíg válaszoltam, arra is reagálnék.
Milyen gyakorlati jelentőségét látod annak, hogy legyen cím/házszám ilyen helyen? Ezeket, ha jól emlékszem "nemrég lebontott épületként" címkézik, ami mondjuk annyiban is félrevezető, hogy több esetben hosszú évek óta lebontott épületekről van szó, konkrétan sokszor nincs ott semmi, a helyszínen jártam a környéken többnél is. Ha lesz is valaha új épület felhúzva, lehet kezelni akkor is, főleg, hogy nem is tudjuk mi történik majd (megosztják, utcát nyitnak, játszótér lesz belőle, megveszi a szomszéd telekegyesítéssel). Ha ezt utána nem nézegeti állandóan valaki, ott hagyjuk időzített bombaként hibás címmel és talán sosem kerül módosításra, amikor meg kéne.
A másik kérdésem, és az igazi probléma, hogy kb 15 éves időtávba tudunk visszatekinteni a biztosított térképekkel, így mi a garancia arra, hogy következetesen azonosítod ezt az elvet akárcsak pár évtizedre visszamenőleg? Olyan épületnél, ami ott volt valaha, mondjuk 1965-ig, így nem látható egyiken sem, nem is kerül rá az OSM-en objektum (lebontott épület) és senki nem is néz utána, hogy mi volt a cím, hiszen nem látszik, hogy az utca végén volt még valami, rég benőtte a gaz. Meg persze, ha akarna sem tudna információt szerezni. 
Egyszerűbben: egy jelenleg üres belterületi telekről mi alapján mondod ki, és egyáltalán tudod-e vagy akarod-e ellenőrizni 100-as, 1000-es nagyságrendben, hogy ott volt-e valaha épület vagy sem, mert, ha volt, akkor bizony címet kéne oda tenni. Ennél már akkor sokkal következetesebb, ha egységesen azt mondjuk, hogy címe létező épületnek van, mert nem minden teleknek ismerjük az előéletét, viszont a helyszínen sajna meg teljesen egyformán nézhet ki adott esetben - vagy idővel majd - az, amelyiken 5 éve bontottak, meg amelyiken 35 éve.